అలవోకగా భాజపా 'సిక్స్‌'.. అధికారం ఫిక్స్‌ - BJP wins six seats in bypolls - EENADU
బెంగళూరు: కర్ణాటక ఉప ఎన్నికల ఫలితాలతో యడియూరప్ప నేతృత్వంలోని భాజపా ప్రభుత్వం అధికారాన్ని నిలబెట్టుకుంది. అసెంబ్లీలో తక్కువ మెజార్టీతో కొనసాగుతున్న యడ్డీ ప్రభుత్వం మనుగడ కొనసాగాలంటే ఉప ఎన్నికల్లో కనీసం ఆరు చోట్ల గెలవాల్సి ఉంది. తాజాగా వెలువడుతున్న ఫలితాల్లో భాజపా అలవోకగా ఆరు చోట్ల విజయం సాధించగా.. మరో ఆరు చోట్ల ఆధిక్యంలో దూసుకెళ్తోంది. దీంతో కర్ణాటకలో స్థిరమైన భాజపా ప్రభుత్వానికి మార్గం సుగమమైంది.
కాంగ్రెస్‌-జేడీఎస్‌ కూటమికి చెందిన 17 మంది తిరుగుబాటు చేయడంతో కర్ణాటకలో కుమారస్వామి నేతృత్వంలోని సంకీర్ణ ప్రభుత్వం కుప్పకూలిన విషయం తెలిసిందే. ఆ తర్వాత అప్పటి స్పీకర్‌ వారిపై అనర్హత వేటు వేయడం.. బలపరీక్షలో భాజపా నెగ్గి యడియూరప్ప సర్కార్‌ ఏర్పాటవడం జరిగాయి. కాగా.. స్పీకర్‌ చర్యతో రాష్ట్ర శాసనసభలో సభ్యుల సంఖ్య 224 నుంచి 207కి తగ్గింది.
ఎమ్మెల్యేల అనర్హతతో 17 స్థానాలకు ఉప ఎన్నికలు నిర్వహించాల్సి ఉండగా.. హైకోర్టులో కేసుల కారణంగా రెండు చోట్ల ఎన్నికలు వాయిదా పడ్డాయి. దీంతో డిసెంబరు 5న 15 స్థానాలకు ఉప ఎన్నికలు జరిగాయి. ప్రస్తుతం అసెంబ్లీలో భాజపా సంఖ్యా బలం 105. ఈ నేపథ్యంలో భాజపా అధికారాన్ని నిలబెట్టుకోవాలంటే ఉప ఎన్నికల్లో కనీసం ఆరు చోట్ల గెలవాలి. ఇప్పటికే ఆ సంఖ్య ఆరును దాటిపోయింది.
alavokagaa bhajapa 'sixe'.. adhikaaram fixe - BJP wins six seats in bypolls - EENADU
bengaluru: karnaataka upa ennikala phalitaalatoe yadiyurappa netrutvamloni bhajapa prabhutvam adhikaaraanni nilabettukundi. assembleelo takkuva mejartitho konasaagutunna yaddy prabhutvam manugada konasagalante upa ennikallo kaneesam aaru chotla gelavalsi undi. taajaagaa veluvadutunna phalitaallo bhajapa alavokagaa aaru chotla vijayam saadhinchagaa.. maro aaru chotla aadhikyamlo doosukeltondi. deentho karnaatakalo sthiramaina bhajapa prabhutvaaniki maargam sugamamaindi.
congresse-jds kootamiki chendina 17 mandi tirugubaatu cheyadamtho karnaatakalo kumaraswamy netrutvamloni sankeerna prabhutvam kuppakuulina vishayam telisinde. aa tarvaata appati speekery vaaripai anarhata vetu veyadam.. balapareekshalo bhajapa neggi yadiyurappa sarkarke erpatavadam jarigai. kaga.. speekery charyatho rashtra saasanasabhalo sabhyula sankhya 224 nunchi 207ki taggindi.
emmelyela anarhatatho 17 sthaanaalaku upa ennikalu nirvahinchaalsi undagaa.. hycortulo kesula kaaranamgaa rendu chotla ennikalu vaayidaa paddai. deentho disembaru 5na 15 sthaanaalaku upa ennikalu jarigai. prastutam assembleelo bhajapa sankhya balam 105. ee nepathyamlo bhajapa adhikaaraanni nilabettukovalante upa ennikallo kaneesam aaru chotla gelavali. ippatike aa sankhya aarunu daatipoyindi.